Izziņa par atzinumos sniegtajiem iebildumiem

|  |
| --- |
| Valsts sekretāru sanāksmes protokollēmums “Par kompetenču sadali saistībā ar Eiropas Parlamenta un Padomes (ES) 2018. gada 11. decembra direktīvas Nr. 2018/2001 par no atjaunojamajiem energoresursiem iegūtas enerģijas izmantošanas veicināšanu ieviešanu”Informatīvais ziņojums “Par kompetenču sadali saistībā ar Eiropas Parlamenta un Padomes (ES) 2018. gada 11. decembra direktīvas Nr. 2018/2001 par no atjaunojamajiem energoresursiem iegūtas enerģijas izmantošanas veicināšanu ieviešanu” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  | **Zemkopības ministrija**Zemkopības ministrija izsaka sekojošus iebildumus:1. **ziņojuma projektā:**
	1. precizēt ziņojuma projektu izklāstot Direktīvas 2018/2001 ieviešanas plānu neanalizējot citu institūciju nolikumā noteiktās funkcijas, uzdevumus un kompetences;
	2. papildināt ziņojuma projektu ar izvērstu aprakstu par visiem atjaunojamās enerģijas veidiem, nevis tikai par izejvielu audzēšanu un ieguvi, jo Direktīvas 2018/2001izpratnē “no atjaunojamajiem energoresursiem iegūta enerģija” jeb “atjaunojamā enerģija” ir enerģija no atjaunojamiem nefosilajiem energoresursiem, proti, vēja, saules (saules siltumenerģija un saules fotoelementu enerģija) un ģeotermālā enerģija, apkārtējās vides enerģija, plūdmaiņu, viļņu un cita jūras enerģija, hidroenerģija un biomasas, atkritumu poligonu gāzes, notekūdeņu attīrīšanas staciju gāzes un biogāzes enerģija.
2. **protokollēmuma projektā:**
	1. 2.punktu izteikt šādā redakcijā:

“2. Par Direktīvas 2018/2001 prasību ieviešanas atbildīgo un koordinējošo ministriju noteikt Ekonomikas ministriju, kas nodrošina Direktīvas 2018/2001 ieviešanas uzraudzību.”* 1. 5.punkta ievaddaļā aizstāt vārdu “atbildīgo” ar “līdzatbildīgo” un izteikt 5.1. un 5.2.apakšpunktu šādā redakcijā:

“5.1. noteikt kā līdzatbildīgo Latvijas normatīvo aktu izstrādē, Zemkopības ministrijas kompetenču jomā veicot nepieciešamos grozījumus Noteikumos Nr. 545;5.2. noteikt kā līdzatbildīgo nacionālo interešu aizstāvībā Komisijas īstenošanas aktu vai deleģēto aktu izstrādē, Zemkopības ministrijas kompetenču jomā”. Norādām, ka Ministru kabineta 2011.gada 5.jūlija noteikumi Nr.545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”, kas izdoti saskaņā ar likuma ”Par atbilstības novērtēšanu" 7.panta pirmo daļu ir Ekonomikas ministrijas pārziņā esošs normatīvais akts.Zemkopības ministrija ir vadošā valsts pārvaldes iestāde lauksaimniecības, meža un zivsaimniecības nozarē un mūsu uzdevums ir Latvijas interešu pārstāvība savas kompetences jomās, tādēļ ir gatava līdzdarboties kā **līdzatbildīgā ministrija** Ekonomikas ministrijas Direktīvas 2018/2001 pārņemšanā, šādos Zemkopības ministrijas kompetences jautājumu ietvaros:1. līdzdarboties Ekonomikas ministrijas organizētajās darba grupās, lai veicinātu Direktīvas 2018/2001 pārņemšanu līdz 2021.gada 30.jūnijam;
2. ar Ekonomikas ministrijas pārstāvjiem piedalīties Enerģijas jautājumu darba grupās, kad tiek skarti jautājumi par biomasas ilgtspējas kritērijiem;
3. Zemkopības ministrijas kompetences ietvaros nodrošināt, lai bioenerģijas ražošanai būtu pieejama vietējā biomasa, paredzot un izstrādājot izejvielu audzētājiem atbalsta politiku.

Ņemot vērā Latvijas Bioekonomikas stratēģiju 2030.gadam, Latvijas Bioekonomikas nozares attīstību ietekmē mērķtiecīga biomasas pielietojuma veicināšana tautsaimniecībā kopumā, tostarp būvniecībā, apstrādes rūpniecībā (tekstilrūpniecībā, ķīmiskajā rūpniecībā u.c.), kā arī enerģētikā. Zemkopības ministrijas kompetencē nav funkciju un atbalsta politikas, kas nodrošinātu, ka citās tautsaimniecības nozarēs notiktu tālāka biomasas apsaimniekošana. | **Nav ņemts vērā**Pamatojoties uz Zemkopības ministrijas kompetenci, zināšanām un resora iestādu rīcībā esošajiem datiem un informāciju, ir uzskatāms, ka tieši Zemkopības ministrijai Latvijas tiesību aktos ir jāiestrādā kritēriji, kas attiecas uz dažādu degvielu un kurināmā izejvielām, t.i. lauksaimniecības un mežsaimniecības produktiem.Papildu argumentācija ir iekļauta informatīvajā ziņojumā, kurā ir iekļauta tikai informācija par tiem nosacījumiem, par kuru kompetencēm nav panākta vienošanās | ZM piekrīt būt tikai līdzatbildīgi Ministru kabineta noteikumu izstrādē - ZM līdzdarbosies Direktīvas 2018/2001 pārņemšanā, kā līdzatbildīgā ministrija.ZM izprot izveidojošos situāciju un riskus, ka Direktīva 2018/2001 netiek pārņemta laikā, tāpēc, lūdzam EM uzņemties pilnu vadību un darīt visu, lai novērstu pārkāpuma procedūras ierosināšanu pret Latvijas valsti. |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 20.01.2021. nosūtīts elektroniskai saskaņošanai |
|  |  |
| Saskaņošanas dalībnieki | Ārlietu ministrija, Finanšu ministrija, Tieslietu ministrija, Satiksmes ministrija, Zemkopības ministrija, Vides aizsardzības un reģionālās attīstības ministrija |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Satiksmes ministrija, Zemkopības ministrija, Vides aizsardzības un reģionālās attīstības ministrija |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1 |  | **Satiksmes ministrija**Lūdzam izteikt Protokollēmuma 6.1. apakšpunktu šādā redakcijā:“6.1. Satiksmes ministriju lieljaudas uzlādes punktu un alternatīvās degvielas infrastruktūras jautājumos;”Izvērtējot Eiropas Parlamenta un Padomes 2018. gada 11. decembra Direktīvas (ES) 2018/2001 par no atjaunojamajiem energoresursiem iegūtas enerģijas izmantošanas veicināšanu (turpmāk – Direktīva 2018/2001) 28.panta 3.punktu, uz kura pamata Satiksmes ministrija ir noteikta kā līdzatbildīgā, tas nosaka sekojošo: *Līdz 2021. gada 31. decembrim dalībvalstis pieņem pasākumus, lai nodrošinātu, ka transporta nozarei ir pieejamas atjaunojamo energoresursu degvielas, tostarp publiski pieejami lieljaudas uzlādes punkti un cita uzpildes infrastruktūra, kā tas paredzēts to valsts politikas satvaros saskaņā ar Direktīvu 2014/94/ES.* No minētās direktīvas normas secināms, ka dalībvalstīm jāpieņem pasākumi, lai nodrošinātu pieejamas atjaunojamo energoresursu degvielas, lieljaudas uzlādes punktus un alternatīvo degvielu infrastruktūru.Saskaņā ar Ministru kabineta 2003.gada 29.aprīļa noteikumu Nr.242 “Satiksmes ministrijas nolikums” 5.24.apakšpunktu, Satiksmes ministrija organizē un koordinē valsts politikas izstrādi un īstenošanu alternatīvo degvielu un elektromobilitātes jomā un deleģē valsts akciju sabiedrībai "Ceļu satiksmes drošības direkcija" pienākumu izveidot un uzturēt elektromobilitātes infrastruktūru. Satiksmes ministrija ir noteikta kā atbildīgā ministrija Eiropas Parlamenta un Padomes 2014.gada 22.oktobra Direktīvas 2014/94/ES par alternatīvo degvielu infrastruktūras ieviešanu. Savukārt, saskaņā ar Ekonomikas ministrijas izstrādāto protokollēmuma 6.1. apakšpunktu Satiksmes ministrija tiek noteikta par līdzatbildīgo ministriju nacionālo tiesību aktu izstrādē un citu nepieciešamo valsts izpildes pasākumu īstenošanā Direktīvas 2018/2001 nosacījumu ieviešanā ne tikai attiecībā uz alternatīvo degvielu infrastruktūras, bet arī citas uzpildes infrastruktūras jautājumos. Līdz ar to Protokollēmumā iekļautais formulējums pārsniedz Satiksmes ministrijas kompetenci, jo saskaņā ar nacionālajiem normatīvajiem aktiem par alternatīvo degvielu (kas cita starpā ietver arī elektrotransportlīdzekļu uzlādi) Satiksmes ministrija var būt tikai līdzatbildīga infrastruktūras politikas organizēšanā un koordinēšanā. | **Ņemts vērā** | Protokollēmuma 6.punkts:6. Noteikt Satiksmes ministriju kā līdzatbildīgo ministriju par nacionālo tiesību aktu (vai normatīvo aktu) projektu izstrādi un citu nepieciešamo valsts izpildes pasākumu īstenošanu Direktīvas 2018/2001 nosacījumu ieviešanā lieljaudas uzlādes punktu un alternatīvās degvielas infrastruktūras jautājumos. |
| 2 |  | **Vides aizsardzības un reģionālās attīstības ministrija**Attiecībā uz VSS protokollēmuma projektu.1. VARAM piekrīt 4.1. apakšpunktā norādītajam, ka VARAM ir **līdzatbildīgā** ministrija Ministru kabineta 2011. gada 5. jūlija noteikumu Nr. 545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” pilnveidošanas procesā. Līdz ar to nepieciešams precizēt 4. punkta ievaddaļu, kur ir norādīts, ka VARAM ir atbildīgā ministrija par minēto uzdevumu.2. VARAM nepiekrīt 4.2. apakšpunktā norādītajai redakcijai, jo institūciju atbildība par jaunajiem Eiropas Komisijas īstenošanas aktiem vai deleģētajiem aktiem ir nosakāma pēc šo priekšlikumu publicēšanas atbilstoši Latvijā noteiktajai kārtībai.Attiecībā uz informatīvā ziņojuma projektu, lūdzu pilnveidot 2.3. sadaļu, ņemot vērā zemāk norādītos aspektus.Vēršam uzmanību, ka nesenās ES tautsaimniecību būtiski transformējošās Eiropas Komisijas iniciatīvas tādas kā “Tīru planētu visiem!”[[1]](#footnote-1) un Eiropas Zaļais kurss[[2]](#footnote-2), no kurām arī izriet tiesību aktu grozījumi ES līmenī dažādās tautsaimniecības jomās, ir daudz plašākas nekā tikai klimata politikas iniciatīvas un ir ar stratēģisku ilgtermiņa redzējumu par visas ES tautsaimniecības attīstību. Latvijā nozaru politikas izstrādā un īsteno atbilstošās nozaru ministrijas. Līdzšinējā prakse ir tāda, ka **nozaru ministrijas izstrādā metodikas siltumnīcefekta gāzu emisiju (turpmāk – SEG) un CO2 emisiju aprēķiniem atbilstoši to kompetencē esošajiem jautājumiem**, jo tās detāli pārzina nozares nianses, ir identificējušas riskus un pārzina attīstības tendences, piemēram, transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšana, ēku energoefektivitātes aprēķina metode (tiek rēķināts CO2 apjoms), aramzemju un ilggadīgo zālāju apsaimniekošanas radīto SEG emisiju un CO2 piesaistes uzskaites un ziņošanas sistēma. Visi šie piemēri ilustrē, ka *“politikas izstrādi, kas tieši attiecas uz SEG emisiju ietaupījumiem un to aprēķinu”* nodrošina gan Ekonomikas ministrija, gan Zemkopības ministrija. Līdz ar to VARAM iebilst pretēja precedenta radīšanai.**VARAM izstrādā politiku (tiesību aktus), kam ir starpnozaru koordinējoša funkcija nacionālā līmenī.** To labi ilustrē arī EM ziņojuma projektā 2.3. sadaļā minētie VARAM izstrādātie tiesību akti, kas nodrošina horizontālu principu noteikšanu, veic koordinējošu funkciju un ieviešanu klimata politikas mērķu sasniegšanai valsts līmenī, nevis saistīti ar specifisku nozaru/apakšnozaru politiku:* Likuma Par piesārņojumu mērķis ir samazināt SEG emisijas un palielināt oglekļa dioksīda piesaisti, ņemot vērā izmaksu efektivitāti, nodrošināt līdzdalību ETS un izpildīt Latvijas saistības attiecībā uz SEG emisiju samazināšanu un oglekļa dioksīda piesaisti;
* Ministru kabineta 2018. gada 23. janvāra noteikumi Nr. 42 “Siltumnīcefekta gāzu emisiju aprēķina metodika” nosaka vienotu, vienkāršotu un vispārīgu SEG emisiju aprēķina metodiku, lai novērtētu pasākumu un projektu ietekmi uz klimata pārmaiņām. Noteikumi neparedz detalizētu SEG aprēķina kārtību nozaru specifiskajiem gadījumiem, t.i. šī aprēķina kārtība ir atstāta pasākumu īstenotāju kompetencē;
* Ministru kabineta 2017. gada 12. decembra noteikumi Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” nosaka kārtību, kādā tiek izveidota un uzturēta siltumnīcefekta gāzu inventarizācijas un siltumnīcefekta gāzu prognožu sagatavošanas nacionālā sistēma.

VARAM ieskatā nav atbalstāma EM pieeja atjaunojamo energoresursu mērķi transporta degvielai skatīt atrauti no SEG emisiju ietaupījuma mērķa. **VARAM kompetenci izstrādāt klimata politiku nevar attiecināt uz specifiskiem nozares SEG emisiju uzskaites un samazināšanas pasākumiem.** Ņemot vērā iepriekš minēto un, izvērtējot Direktīvas 2018/2001 prasības, VARAM šobrīd nav identificējusi Direktīvas 2018/2001 tiesību normas, ko nepieciešams pārņemt Latvijas tiesību aktos VARAM kompetences ietvaros kā atbildīgajai ministrijai. | **Ņemts vērā**Protokollēmuma 4.2.punkta redakcija ir precizēta, nosakot, ka atbildība par EK izstrādātajiem sekundārajiem tiesību aktiem tiek noteikta EM izveidotās darba grupas līmenī.Norādām, ka LV šobrīd nav noteikti nosacījumi, kā tiek noteiktas atbildības par minētajiem sekundārajiem tiesību aktiem, bet ir noteikta tikai par primārajiem tiesību aktiem | Protokollēmuma projekta 4.2.punkts ir precizēts.Informatīvā ziņojuma 2.3.nodaļa ir precizēta |

|  |
| --- |
| Helēna Rimša |
| (par projektu atbildīgās amatpersonas vārds un uzvārds) |
| Ekonomikas ministrijas Ilgtspējīgas enerģētikas politikas departamenta vecākā eksperte |
| (amats) |
| 67013244  |
| (tālruņa un faksa numurs) |
|  Helena.Rimsa@em.gov.lv  |
| (e-pasta adrese) |

1. Pieejams tiešsaistē: https://ec.europa.eu/clima/policies/strategies/2050\_en [↑](#footnote-ref-1)
2. Pieejams tiešsaistē: https://ec.europa.eu/info/strategy/priorities-2019-2024/european-green-deal\_lv [↑](#footnote-ref-2)